Държавен вестник, бр. 30, 2026 г., стр. 7

БРОЙ  30	
Д Ъ Р Ж А В Е Н  В Е С Т Н И К 	
СТР.  7  
6. деца, настанени в семейства на роднини 
или близки или в приемни семейства по реда 
на чл. 26 от Закона за закрила на детето;
7. подпомагани от Агенцията за социално 
подпомагане ветерани от войните;
8. подпомагани от Агенцията за социално 
подпомагане военноинвалиди и военнопос­
традали.
(2) В случай че подпомаганият попада в 
повече от една от целевите групи по ал. 1, 
помощта се отпуска само на едно от осно­
ванията.
(3) Помощта се предоставя служебно, като 
за отпускането є не се прилагат разпоредбите 
на чл. 12, ал. 2 и чл. 13.
(4) Размерът на целевата помощ по ал. 1 се 
определя ежегодно със закона за държавния 
бюджет на Република България за съответната 
година, но не по-малък от предходната година.“
§ 3. В чл. 13, ал. 1 накрая се поставя запетая 
и се добавя „с изключение на тези по чл. 12а“.
Заключителни разпоредби
§ 4. Подзаконовите нормативни актове по 
прилагането на този закон се привеждат в 
съответствие с него до 6 месеца от влизането 
му в сила.
§ 5. Законът влиза в сила от деня на обна­
родването му в „Държавен вестник“.
Законът е приет от 51-вото Народно съб­
рание на 18 март 2026 г. и е подпечатан с 
официалния печат на Народното събрание.
Председател на Народното събрание: 
Рая Назарян
1517
УКАЗ № 129
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за събирането на приходи и извършването на 
разходи през 2026 г. до приемането на Закона 
за държавния бюджет на Република България 
за 2026 г., Закона за бюджета на държавното 
обществено осигуряване за 2026 г. и Закона за 
бюджета на Националната здравноосигурител­
на каса за 2026 г., приет от 51-вото Народно 
събрание на 18 март 2026 г.
Издаден в София на 24 март 2026 г. 
Президент на Републиката: 
Илияна Йотова
Подпечатан с държавния печат.
Министър на правосъдието:
Андрей Янкулов
ЗАКОН
за изменение и допълнение на Закона за 
събирането на приходи и извършването на 
разходи през 2026 г. до приемането на Закона 
за държавния бюджет на Република България 
за 2026 г., Закона за бюджета на държавното 
обществено осигуряване за 2026 г. и Закона 
за бюджета на Националната здравноосигу­
рителна каса за 2026 г. (ДВ, бр. 113 от 2025 г.)
§ 1. В чл. 1 думите „но за срок, не по-дълъг 
от три месеца“ и запетаите пред и след тях 
се заличават.
§ 2. В чл. 3 се правят следните допълнения:
1. В ал. 2 се създава изречение четвърто: 
„Допълнителните разходи и трансфери по 
държавния бюджет, произтичащи от влезли 
в сила актове на Народното събрание и на 
Министерския съвет за увеличение на зап­
лати и социални плащания, както и във 
връзка с увеличение на разходите за горива 
и енергия, могат да се финансират за смет­
ка на наличности от предходната година с
изключение на средствата на Държавния фонд 
за гарантиране устойчивост на държавната 
пенсионна система.“
2. Създават се ал.  5 – 8:
„(5) До приемането на Закона за държав­
ния бюджет на Република България за 2026 г. 
разходите по бюджетите на общините се из­
вършват в размери, не по-големи от размера 
на разходите за същия период на 2025 г., 
като допълнителни разходи, произтичащи от 
влезли в сила нормативни актове, може да се 
извършват за сметка на финансиране по ал. 3 
и/или по решения на общинските съвети за 
сметка на собствени общински приходи. Кме­
тът на общината може да финансира разходи 
за местни дейности в размери, по-големи от 
разходите за същия период на предходната 
година (след решение на общинския съвет за 
капиталовите разходи), до размера на собст­
вените приходи на общината за съответния 
период, бюджетните взаимоотношения с цен­
тралния бюджет и с други бюджети и сметки 
за средства от Европейския съюз по чл. 45, 
ал. 1, т. 3 от Закона за публичните финанси и 
заемните средства на общината и наличните 
средства от нецелевите преходни остатъци по 
бюджета на общината.
(6) Оценката по чл. 130д, ал. 1 от Закона за 
публичните финанси и анализът на дейността 
и финансовото състояние на общината по 
чл. 63 от Закона за местното самоуправление 
и местната администрация се извършват в 
срок до два месеца след обнародването на 
Закона за държавния бюджет на Република 
България за 2026 г. в „Държавен вестник“.